ጊዴዎን ጢሞቴዎስ፡ ኣብ ዝዀነ ሃገር ኣብ ልዕሊ መዓስከር-ወተሃደራት መጥቃዕቲ እንተድኣ ተፈጺሙ፡ እቲ ዘጥቅዐ ድማ ነቲ ዞባ ክሕዞን ክቈጻጸሮ እንተድኣ ፈቲኑ፡ ነቲ ኣጽዋር እንድሕሪ ዘሪፎም፡ ምስቲ ሰልፊ ፖለቲካ፡ እሞ ኸኣ ናብ ብዙሕ ሰብ ዝነብረሉ ቦታ ሮኬት ብምትኳስ ንህዝቢ ዘነዓዕብ፣ ንሃገራዊ መንግስቲ ዘፈራርሕ ኮፍ ክትብል ኣይከኣልን። ሲቪላት ተጠቒዖም፣ መዓስከርና ድማ ስለ ዝተወረረ ቀይሕ ሕንጻጽ ተጣሒሱ። ምስ ከምዚኦም ዝኣመሰሉ ፋሉላት ኮፍ እንድሕሪ ኢልና ነቶም ካልኦት ሰልፍታት ጌጋ መልእኽቲ ነመሓላልፍ ኣሎና ማለት'ዩ። ከምኡ ምግባር ጐነጽ ምትብባዕን ነቶም ብዓመጽ ዝሰርሑ ድማ ብዓመጾም ኣይክሕተቱን'ዮም ከም ማለት'ዩ። ስቲቭን ሳክር፡ ኣብዚ እዋን'ዚ ክቱር ሰብኣዊ ቅልውላዋት ተፈጢሩ ኣሎ - እቲ ህጹጽ ጕዳይ ንሱ'ዩ። ሕቡራት ሃገራት ይብሎ ከም ዘሎ ብዙሕ ሕጽረታት ተፈጢሮም ኣብ ኣስጋኢ ደረጃ በጺሖም ኣሎዉ። ሽድሽተ ሚልዮን ዝኸውን ህዝቢ ትግራይ ኣብ መጻብቦ ይርከብ ኣሎ፣ ነዳዲ ይውዳኣ ኣሎ፣ ጥረ ገንዘብ ይጽንቀቕ ኣሎ፣ ንመግዝኢ ምግቢ ዝኸውን ገንዘብ'ውን የለን። ሽድሽተ ሚእቲ ሺሕ ዝኣኽሉ ሰባት ናይ ወርሓዊ ሓገዝ እጃሞም ኣይረኸቡን። ክንደይ ዝኣኽሉ ሰባት ኣብ ዓዘቕቲ ወዲቖም ክትርኢ፡ ክንደይ ዝኣኽሉ ሰባትከ ክሞቱ ክትርኢ ኢኻ እትደሊ ቅድሚ ነዚ ወትሃደራዊ ፍታሕ / ስትራተጂ ምልዋጡ?
